Federal Mühafizə Xidməti (ABŞ)

Federal Mühafizə Xidməti (, qısaca FPS) — Amerika Birləşmiş Ştatlarının Daxili Təhlükəsizlik Departamentinin Milli Müdafiə və Proqramlar Direktorluğunun () təhlükəsizlik və polis bölməsidir. ABŞ-də 9000-dən çox federal binanın mühafizəsinə cavabdehdir.

Federal Mühafizə Xidməti əvvəllər İmmiqrasiya və Gömrük Mühafizəsinin bir hissəsi olmuşdur, lakin 2009-cu ilin oktyabr ayından Milli Müdafiə və Proqramlar Direktorluğunun tərkibinə daxil edilmişdir.

 Təklif olunan xidmətlər 

 İlkin Mühafizə Xidmətləri 
 Obyektin təhlükəsizliyinin qiymətləndirilməsinin aparılması
 Federal binalar üçün mühafizə tədbirlərinin hazırlanması
 Uniformalı hüquq-mühafizə qüvvələrinin təmin edilməsi
 Müqaviləli silahlı mühafizəçilər ilə təmin etmək
 Müqaviləli işçilərin təhlükəsizlik təhqiqatlarının aparılması
 Mərkəzi rabitə mərkəzlərinin vasitəsilə təhlükəsizlik siqnallarının izlənilməsi

 Əlavə Mühafizə Xidmətləri 
 Cinayət təhqiqatları işlərində köməklik göstərmək
 Yerli, regional və federal səviyyəli agentliklərlə kəşfiyyat məlumatlarının bölüşülməsi
 Xüsusi tədbirlərin mühafizəsinin təşkil edilməsi
 FEMA ilə müştərək formada fəaliyyət göstərərək təbii fəlakətlərin nəticələrinin aradan qaldırılması
 Xüsusi əməliyyatların yerinə yetirilməsi (K-9 ilə bərabər partlayıcı maddələrin müəyyən edilməsi kimi)

 Axır zamanlarda 

28 oktyabr 2009-cu il tarixində ABŞ Prezidenti Barak Obama Federal Mühafizə Xidmətinin İmmiqrasiya və Gömrük Mühafizəsindən Milli Müdafiə və Proqramlar Direktorluğuna köçürülməsi haqqında qanunu imzalamışdır.


 İstinadlar